Document ID: 32005R2175

32005R2175
L 347/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2175/2005 НА СЪВЕТА
от 21 декември 2005 година
за прилагане на Споразумението под формата на размяна на писма между Европейската общност и Нова Зеландия съгласно член XXIV:6 и член XXVIII от Общото споразумение за митата и търговията (ГАТТ), 1994 година относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз, допълващо приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Регламент (ЕИО) № 2658/87 (1) въвежда номенклатура на стоките, наричана по-долу „Комбинирана номенклатура“, и определя стандартните митнически ставки от Общата митническа тарифа.
(2)
С Решение 2005/959/ЕО от 21 декември 2005 г. за сключване на Споразумение под формата на размяна на писма между Европейската общност и Нова Зеландия съгласно член XXIV:6 и член XXVIII от Общото споразумение за митата и търговията (ГАТТ), 1994 г. относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване им към Европейския съюз (2), Съветът одобри от името на Общността горепосоченото споразумение с цел приключване на преговорите, инициирани по смисъла на член XXIV:6 от ГАТТ, 1994 г.
(3)
Регламент (ЕИО) № 2658/87 следва да бъде съответно допълнен.
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕИО) № 2658/87, приложение 7, озаглавено „Тарифни квоти на СТО, които трябва да бъдат отворени от компетентните органи на Общността“, от раздел III на част трета от приложение I, се допълва с обемите, посочени в приложението към настоящия регламент.
Член 2
Настоящият регламент влиза в сила в деня, който следва датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2005 година.

Labels: 3
15
17
18